Alls fer einn milljarður króna í gerð Fjarðarheiðarganga til Seyðisfjarðar á árinu. Stefnt er að því að bjóða verkið út á þessu ári og hefja framkvæmdir á því næsta.
Fjarðarheiðargöng verða boðin út á þessu ári og eiga framkvæmdir að hefjast í síðasta lagi á því næsta. Milljarður er áætlaður í verkið á þessu ári.
Fjarðarheiðargöng verða lengstu jarðgöng landsins 13,4 kílómetrar að lengd. Þau tengja Egilsstaði og Seyðisfjörð og leysa af hólmi fjallveginn um Fjarðarheiði sem er mikill farartálmi á veturna. Um Seyðisfjörð liggur eina tenging íslenska vegakerfisins við meginland Evrópu með ferjunni Norrænu.
Undirbúningur framkvæmda er í fullum gangi og er nú unnið að hönnun ganganna sjálfra og aðkomuvegum. Staðsetning gangamunna liggur fyrir en sveitarfélagið Múlaþing á enn eftir að svara því hvaða veglína verður fyrir valinu Egilsstaðamegin. Þrjár veglínur eru í umhverfismati og verður afstaða ekki tekin fyrr en því er lokið. Vegagerðin ætlar að leggja fram umhverfismatsskýrslu seinna í þessum mánuði og gera útboðsgögn í vor.
Alls fer einn milljarður króna í gerð Fjarðarheiðarganga til Seyðisfjarðar á árinu. Stefnt er að því að bjóða verkið út á þessu ári og hefja framkvæmdir á því næsta. 